
 5.2.2020
 BG
 Официален вестник на Европейския съюз
 L 33/12
 РЕГЛАМЕНТ ЗА ИЗПЪЛНЕНИЕ (ЕС) 2020/151 НА КОМИСИЯТА
 от 4 февруари 2020 година
 за разрешаване на употребата на Pediococcus acidilactici CNCM I-4622 като фуражна добавка за всички видове свине за угояване и за разплод с изключение на свине майки, както и за всички видове риби и всички ракообразни, и за отмяна на регламенти (ЕО) No 911/2009, (ЕС) No 1120/2010 и (ЕС) No 212/2011 и регламенти за изпълнение (ЕС) No 95/2013, (ЕС) No 413/2013 и (ЕС) 2017/2299 (притежател на разрешението Danstar Ferment AG, представлявано в Съюза от Lallemand SAS)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.
 (2)
 С Регламент (ЕО) No 911/2009 на Комисията (2) беше разрешена за срок от десет години употребата на Pediococcus acidilactici CNCM I-4622 (предишно наименование Pediococcus acidilactici CNCM MA 18/5M) като фуражна добавка за пъстървови риби и скариди, с Регламент (ЕС) No 1120/2010 на Комисията (3) — за отбити прасенца, с Регламент (ЕС) No 212/2011 на Комисията (4) — за кокошки носачки, с Регламент за изпълнение (ЕС) No 95/2013 на Комисията (5) — за всички видове риби с изключение на пъстървови, с Регламент за изпълнение (ЕС) No 413/2013 на Комисията (6) — за отбити прасенца, свине за угояване, кокошки носачки и пилета за угояване, и с Регламент за изпълнение (ЕС) No 2017/2299 на Комисията (7) — за прасета за угояване, видове свине с по-малко стопанско значение (отбити и за угояване), пилета за угояване, птичи видове с по-малко стопанско значение, отглеждани за угояване, и птичи видове с по-малко стопанско значение, отглеждани за носачки.
 (3)
 В съответствие с член 14 от Регламент (ЕО) No 1831/2003 и във връзка с член 7 от същия регламент притежателят на разрешението подаде заявление за подновяване на разрешението за употреба на Pediococcus acidilactici CNCM I-4622 като фуражна добавка за пилета за угояване, видове птици с по-малко стопанско значение за угояване, кокошки носачки, птичи видове с по-малко стопанско значение, отглеждани за носачки, отбити прасенца, свине за угояване, видове свине с по-малко стопанско значение, отбити и за угояване, и всички видове риби и скариди, както и за ново разрешение за пилета, отглеждани за носачки и за разплод, за декоративни птици или други птици, които не са отглеждани за производство на храни, пуйки за угояване и за разплод, пилета за разплод и свързани видове домашни птици с по-малко стопанско значение, други декоративни птици и птици, които не са отглеждани за производство на храни, прасенца сукалчета и други видове свине с по-малко стопанско значение и за всички ракообразни, като бе поискано добавката да бъде класифицирана в категорията „зоотехнически